Tartu Loodusmaja

Tartu loodusmaja koos avara pargiga on killuke loodust otse Tartu linnasüdames, mis pakub rahulikku hingamist, põnevat ja harivat ajaveetmist nii lastele kui täiskasvanutele.

Tartu loodusmaja on osa Tartu Keskkonnahariduse Keskusest. Loodusmaja asub Tartus aadressil Lille 10.

Tartu loodusmajas tegutsevad laste ja noorte huvikool, lasteaedadele ja koolidele suunatud õppeprogrammid, täiskasvanute koolituskeskus ning keskkonnainfopunkt.

Loodusmaja pakub nii lastele kui täiskasvanutele põnevaid õpitube ning võimalust sünnipäeva tähistamiseks keskkonnasõbralikus võtmes. Lisaks saab Tartu loodusmajas rentida ruume konverentside, firmaürituste ja pidude korraldamiseks.

Majas asub külastuskeskus. Maja süda on viie tasapinnaga talveaed, kus kasvavad toidu- ja tarbetaimed ning asub bassein punakõrv- ja kollakõrv ilukilpkonnadega. Külastajatele on tutvumiseks avatud püsinäitus "Läbipaistev loodusmaja", mis annab ühe keskkonna-, tervise- ja inimesesõbraliku maja olemusest täpsema ülevaate. Lisaks on Tartu loodusmajas alati üleval mõni uus ja huvitav loodusteemaline näitus.

Ajalugu
Loodusmaja loodi 1953. aastal kui Tartu Linna Noorte Naturalistide Jaam. 1968. aastal sai see nimeks Tartu Noorte Loodusesõprade Maja, 1988. aastal Tartu Noorte Loodusmaja ning 2002. aastal Tartu Loodusmaja. Viimane nimemuutus toimus koos Tartu Keskkonnahariduse Keskuse loomisega, mille osa Loodusmaja on.

2013. aastal valmis loodusmaja uus hoone. Uue hoone projekti ja sisekujunduse tegi Karisma arhitektid OÜ.

Tartu loodusmaja andis välja ajalehte Kuldkinga Teataja. Pärast väikest vahet anti 2015.–2018. aastal välja ajalehte Kännuseened.

Loodusmajas toimunut 
2018. aasta 30. märtsil toimus Loodusmajas ülestõusmispühade perepäev.
2018. aasta 22. oktoobrist 1. detsembrini toimus Loodusmajas fotonäitus "Eesti kalad", kus esitleti loodusfotograaf Tiit Hundi pilte ligi 60 kalaliigist.

2019. aasta 24. oktoober MAFF filmiõhtu.

2019. aasta 8. november Rohelise Kooli programmi tutvustusüritus.

2019. aasta 23. november meisterdamishommik "Kas oravad lendavad? Kas lennukid söövad pähkleid?".

2019. aasta 12.–26. november pabergraafika töötoad.

2019. aasta 26. november MAFF filmiõhtu.

2019. aasta 27. november üleminekuõhtu "Tartu, elurikas linn".

2019. aasta 28. oktoober - 29. november Liia Lüdig-Algvere akvarellinäitus "Hiiutriibulised aastaring"

2019. aasta 3. detsember Rohelise Tee Õhtu "Ringmajandus".

2019. aasta 7. detsember heategevuslik jõululaat.

2019. aasta 19. november ja 10. detsember vaikuseminutite baaskursus huvikooli töötajatele.

2019. aasta 10. detsember MAFF filmiõhtu.

2019. aasta 13. detsember Rohelise Tee Õhtu "Mida teha, kui sinult oodatakse kingitust?"

2019. aasta 16. detsember üleminekuõhtu jätkusuutlikud kogukonnad.

2019. aasta 1. november – 20. detsember Läänemere veebiviktoriin õpilastele.

2020. aasta 8. jaanuaril esmaabi täiendkoolitus huvikooli- ja noorsootöötajatele.

2020. aasta 14. jaanuaril MAFF filmiõhtu.

2020. aasta 18. jaanuaril lumeteemaline perepäev.

2020. aasta 28. jaanuaril MAFF filmiõhtu.

Viited

Välislingid
 Tartu loodusmaja koduleht
 "Tartu loodusmaja kuulutati parimaks roheliseks kontoriks". Tartu Postimees, 5. detsember 2019
 Heleri All. "Tartu lapsed õppisid käepärastest vahenditest lund tegema". err.ee, 18. jaanuar 2020

Tartu koolid
Karlova
Keskkonnahariduskeskused